b'\n_START_ARTICLE_\nGipsas\n_START_SECTION_\nSusidarymas\n_START_PARAGRAPH_\nGipsas labai paplit\xc4\x99s mineralas. Lietuvoje randamas \xc5\xa1iaurin\xc4\x97je dalyje. Dideli jo klodai susidaro i\xc5\xa1 u\xc5\xbedaro tipo vandens telkini\xc5\xb3, palaipsniui garuojant. Tokie dideli gipso sluoksniai buvo b\xc5\xabdingi permo laikotarpiu. Gipsas taip pat gali i\xc5\xa1kristi prie kar\xc5\xa1t\xc5\xb3 \xc5\xa1altini\xc5\xb3, hidrotermin\xc4\x97se gyslose, i\xc5\xa1 vulkanini\xc5\xb3 ply\xc5\xa1i\xc5\xb3 ar sulfatais turting\xc5\xb3 versmi\xc5\xb3._NEWLINE_Kitas gipso susidarymo b\xc5\xabdas\xc2\xa0\xe2\x80\x93 pramoninis. Stabdant sieros dioksido i\xc5\xa1metimus \xc4\xaf atmosfer\xc4\x85 (deginant \xc4\xafvair\xc5\xb3, sieros turint\xc4\xaf kur\xc4\x85) da\xc5\xbenai naudojamas procesas, kurio pabaigoje susidaro dideli gipso kiekiai.\n_START_SECTION_\nLietuvoje\n_START_PARAGRAPH_\n\xc5\xa0iaur\xc4\x97s Lietuvoje daugelyje viet\xc5\xb3 gipsas i\xc5\xa1eina \xc4\xaf \xc5\xbeem\xc4\x97s pavir\xc5\xa1i\xc5\xb3 d\xc4\x97l karstini\xc5\xb3 rei\xc5\xa1kini\xc5\xb3. Randamas Bir\xc5\xbe\xc5\xb3, Pasvalio, Joni\xc5\xa1kio rajonuose. Daug giliau, bet geresn\xc4\x97s kokyb\xc4\x97s gipsas sl\xc5\xabgso Piet\xc5\xb3 ir Pietvakari\xc5\xb3 Lietuvoje. Panaudojamas cemento, dirbtinio marmuro, stiklo, dail\xc4\x97s dirbini\xc5\xb3 gamyboje, chirurgijoje._NEWLINE_XVIII a. spaudoje randamos pirm\xc4\x85sios \xc5\xbeinios gipso naudojim\xc4\x85 statybos ir apdailos darbams. 1960\xc2\xa0m. Lietuvoje buvo trys gipso pramoninio naudojimo telkiniai.'